Présidén Brasil

Présidén Brasil (Presidente do Brasil), utawi resminyané Présidén Républik Féderasi Brasil (Presidente da República Federativa do Brasil) inggih punika manggala negara miwah manggala pamréntah saking Brasil. Présidén dados manggala carang éksekutif pamréntah féderal lan dados Panglima Pinih Tegeh Angkatan Masanjata Brasil. Sistem présidén kawangun warsa 1889, duk proklamasi républik risampuné kudéta militér pantaraning Kaisar Pedro II. Ngawit saking punika, Brasil sampun madué nem soroh konstitusi, tiga diktator miwah tiga masa démokrasi. Ring masa démokrasi, pemilu punika wajib. Konstitusi Brasil, kasarengin antuk makudang-kudang amandemén konstitusi, netepang syarat, swadharma lan kewajiban, tur kekuasaan présidén, kasarengin antuk masa jabatan lan tata cara pamilihan.